|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1 , ΠΕΙΡΑΙΑΣ 18533ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 18/09/2023, Α.Π: 153

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Θέμα: Διευκρινίσεις για την Απεργία-Αποχή από τους μέντορες-ενδοσχολικούς συντονιστές και την ατομική αξιολόγηση**

*Συναδέλφισσες, συνάδελφοι,*

Σύμφωνα με την πρόσφατη απόφαση της ΔΟΕ (Αρ. πρωτ. 615/7-9-2023):

***• Για την ατομική αξιολόγηση, είναι σε ισχύ η απεργία – αποχή που κήρυξε η Δ.Ο.Ε. (8/2/2023) και επανεπιβεβαιώθηκε, ομόφωνα, από την 92η ΓΣ του κλάδου.*** *Με βάση αυτό, βρίσκονται σε ισχύ οι δηλώσεις συμμετοχής στην απεργία-αποχή που έχουν υπογραφεί από την προηγούμενη χρονιά. Σε νέες δηλώσεις συμμετοχής στην απεργία-αποχή και πρωτοκόλλησή τους, χρειάζεται να προχωρήσουν μόνο όσες/όσοι εκπαιδευτικοί δεν είχαν υπογράψει την περσινή σχολική χρονιά και όσες/όσοι άλλαξαν σχολείο λόγω μετάθεσης, απόσπασης ή νέας τοποθέτησης αναπληρωτών.*

***• Για τους μέντορες και τους συντονιστές είναι σε ισχύ η απεργία – αποχή που έχει κηρύξει η Δ.Ο.Ε. (10/10/2022).*** *Με βάση αυτό, βρίσκονται σε ισχύ οι δηλώσεις συμμετοχής στην απεργία-αποχή που έχουν υπογραφεί από την προηγούμενη χρονιά. Σε νέες δηλώσεις συμμετοχής στην απεργία-αποχή και πρωτοκόλλησή τους, χρειάζεται να προχωρήσουν μόνο όσες/όσοι εκπαιδευτικοί δεν είχαν υπογράψει την περσινή σχολική χρονιά και όσες/όσοι άλλαξαν σχολείο λόγω μετάθεσης, απόσπασης ή νέας τοποθέτησης αναπληρωτών.*

***• Κηρύσσουμε 3ωρες στάσεις εργασίας για το 1ο ή 2ο 3ωρο του προγράμματος των σχολικών μονάδων από τη Δευτέρα 11/9/2023 μέχρι και την Παρασκευή 29/9/2023 όπως επίσης και επιπλέον στάση εργασίας που καλύπτει και το ολοήμερο διευρυμένου ωραρίου (14:00 – 17:30),*** *στο πλαίσιο της αποτροπής της υλοποίησης του ν.4823/21 και της Υ.Α. 9950/ΓΔ5 ΦΕΚ 388/27-1-2023 «Ρύθμιση ειδικότερων και λεπτομερειακών θεμάτων σχετικά με την αξιολόγηση των εκπαιδευτικών και των μελών Ειδικού Εκπαιδευτικού Προσωπικού και Ειδικού Βοηθητικού Προσωπικού της πρωτοβάθμιας και δευτεροβάθμιας εκπαίδευσης, καθώς και τη διαδικασία διενέργειάς της.*

Στο πλαίσιο αυτό, σας αποστέλλουμε συνημμένα τα έντυπα δηλώσεων Απεργίας-Αποχής από την ατομική αξιολόγηση, καθώς και για τους μέντορες-ενδοσχολικούς συντονιστές.

Υπενθυμίζουμε ότι η απεργία-αποχή συνιστά **απολύτως νόμιμη και κατοχυρωμένη μορφή συνδικαλιστικής δράσης**. Η δήλωση συμμετοχής στην απεργία-αποχή θωρακίζει τους/τις εκπαιδευτικούς με την κάλυψη που προσφέρει η συμμετοχή σε μια νομικά κατοχυρωμένη συνδικαλιστική μορφή πάλης.

**Καλούμε:**

- Τους/τις συναδέλφους **να μην αποδεχτούν** τον ορισμό τους ως μέντορες ή ενδοσχολικοί συντονιστές, συμμετέχοντας στην απεργία-αποχή. **Να** **μην αποδεχτούν καμία συμμετοχή** σε αυτό το ιεραρχικό θεσμικό πλαίσιο αξιολόγησης είτε ως μέντορες/συντονιστές είτε ως «κατώτεροι» στην αξιολογική ιεραρχία. Να συνεχίσουν να συνεργάζονται στο πλαίσιο της δημοκρατικής παιδαγωγικής λειτουργίας του Συλλόγου Διδασκόντων σε ισότιμη και δημοκρατική βάση και με μοναδικό κριτήριο την πρόοδο των μαθητών τους.

**-** Τους/τις Διευθυντές/ντριες των σχολικών μονάδων **να μην ορίσουν** παιδαγωγικούς συμβούλους-μέντορες και ενδοσχολικούς συντονιστές, συμμετέχοντας στην απεργία-αποχή.

**-** Τους/τις εκπαιδευτικούς **να μην καταθέσουν**τίποτε στον «ηλεκτρονικό φάκελο» της αξιολόγησης. Δεν θα φακελωθούμε μόνοι μας!

**-** Τους συλλόγους διδασκόντων να συμμετάσχουν μαζικά στις 3ωρες στάσεις εργασίας της ΔΟΕ στην περίπτωση που αξιολογητής έρθει στη σχολική μονάδα για αξιολόγηση νεοδιόριστου συναδέλφου. Στην περίπτωση αυτή ενημερώνουμε έγκαιρα το Δ.Σ. του Συλλόγου.

**ΟΛΟΙ ΜΑΖΙ ΣΥΝΕΧΙΖΟΥΜΕ ΑΠΟΦΑΣΙΣΤΙΚΑ**

**Η ΑΞΙΟΛΟΓΗΣΗ ΔΕΝ ΘΑ ΠΕΡΑΣΕΙ!**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |